کولت. آز «قوپوزوندان هارایلار» آدلی کیتابین مؤلفی، گونئیلی شاعر منوچهر آذر ائللینین «داش اولموشام» شعیرینی تقدیم ائدیر:
من گوناهام! گوناه منم! بیلمیرم
آیاقلارا محکوم بیر باش اولموشام.
حسرتلرین آجی ایپی بوینومدا
چک ها چکه اؤزوم قولداش اولموشام.
زامان منی بولاق- بولاق دوندوروب
اومیدیمی ایلغیم- ایلغیم قاندیریب
اورییمی دامار- دامار یاندیریب
سانکی قمله اکیز قارداش اولموشام.
یاپراقلاریم یاشیل- یاشیل تؤکولوب،
جان کیلیمیم ناخیش- ناخیش سؤکولوب،
چیتیر- چیتیر یانیب توتوب چکیلیب،
هر آوارا یئله اویناش اولموشام.
یارالاریم بانقیر- بانقیر باغیریر
هارای-هارای چکیر، چارا چاغیریر
«آذر ائللی» ایچین- ایچین چیغیریر
من ده دویماز- دینمز بیر داش اولموشام.
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab